בראד פרידל

בראדלי האוורד פרידל (באנגלית: Bradley Howard Friedel; נולד ב-18 במאי 1971) הוא כדורגלן עבר אמריקאי ששיחק בעמדת השוער, וכיום מאמן קבוצת ניו אינגלנד רבולושן.

פרידל שיחק כדורגל בליגת המכללות וייצג את הנבחרת של אוניברסיטת קליפורניה בלוס אנג'לס, ובעקבות כך זומן לסגל נבחרת ארצות הברית לקראת מונדיאל 1994 שנערך בארצות הברית, אך לא שיחק במהלך הטורניר. ב-1995 חתם על חוזה מקצועני ראשון כאשר הצטרף לקבוצת ברונדבי מליגת העל הדנית. לאחר תקופה קצרה חתם בגלאטסראיי מליגת העל הטורקית, וזכה עמה בסופר קאפ הטורקי. ב-1996 חזר לארצות הברית ושיחק עונה אחת בקולומבוס קרו, בה נבחר לשוער השנה של ליגת ה-MLS.

בסוף שנת 1997 חתם פרידל בקבוצת ליברפול מהפרמייר ליג האנגלית, שם שימש כשוער מחליף לדייוויד ג'יימס, ועד שנת 2000 ערך 30 הופעות בקבוצה בכל המסגרות. לאחר מכן עבר לבלקברן רוברס וסייע לה להעפיל לפרמייר ליג בשנת 2001. פרידל שיחק בבלקבורן עד שנת 2008 וערך 289 הופעות במדי הקבוצה. לאחר מכן הגיע לאסטון וילה, במדיה שיחק שלוש שנים. באוגוסט 2011 עבר פרידל לטוטנהאם הוטספר. את הופעת הבכורה שלו בטוטנהאם ערך בהפסד 0–3 למנצ'סטר יונייטד, והוא פתח בהרכב בכל המשחקים בעונת 2010/2011. בעונת 2012/2013 הגיע הוגו לוריס לקבוצה ופרידל הפך לשוער השני של הקבוצה.

ביוני 2015 פרש ממשחק פעיל.

פרידל שיחק בנבחרת  מ-1992 ועד 2005, ולזכותו 82 הופעות במדי הנבחרת.

קישורים חיצוניים

כדורגלנים אמריקאים
שוערי כדורגל אמריקאים
כדורגלני ברונדבי
כדורגלני גלאטסראיי
כדורגלני קולומבוס קרו
כדורגלני ליברפול
כדורגלני בלקברן רוברס
כדורגלני אסטון וילה
כדורגלני טוטנהאם הוטספר
כדורגלני נבחרת ארצות הברית
אוהיו: כדורגלנים
כדורגלנים באולימפיאדת ברצלונה (1992)
כדורגלני קופה אמריקה 1993
כדורגלני גביע הזהב 1993
כדורגלני מונדיאל 1994
כדורגלני קופה אמריקה 1995
כדורגלני גביע הזהב 1996
כדורגלני גביע הזהב 1998
כדורגלני מונדיאל 1998
כדורגלני גביע הקונפדרציות 1999
כדורגלני גביע הזהב 2000
כדורגלנים באולימפיאדת סידני (2000)
כדורגלני מונדיאל 2002
כדורגלנים אולימפיים אמריקאים
מאמני כדורגל אמריקאים
מאמני ניו אינגלנד רבולושן
אמריקאים שנולדו ב-1971